Aquest dilluns ha declarat als jutjats l’únic detengut com a presumpte autor de l’incendi declarat a l’illa de s’Espalmador la nit de dissabte. L’home, de 43 anys i nacionalitat italiana, ha declarat davant el Jutjat d’Instrucció número 4. Se li imputa un presumpte delicte d’incendi forestal, després d’haver llançat, segons alguns testimonis, una bengala des d’un vaixell fondejat vora l’illot, la qual cosa provocà les primeres flames.